**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти № BG14MFOP001-6.005 „Повишаване на знанията за състоянието на морската среда“, мярка 6.3 „Повишаване на знанията за състоянието на морската среда” по Програмата за морско дело и рибарство 2014-2020 г.,**

**одобрени с Докладна записка 93-4173/01.08.2022 г.**

**от Ръководителя на Управляващия орган на ПМДР 2014-2020 г.**

Зададен въпросна pmdr@mzh.government/bg

Дата: 29.07.2022 г.

Подател: Николай Вюстен

e-mail: bgfish-network@abv.bg

**УВАЖАЕМИ ДАМИ И ГОСПОДА,**

Относно открита процедура **BG14MFOP001-6.005 „Повишаване на знанията за състоянието на морската среда“**  за набиране на проектни предложения по приоритет на Съюза 6 „Насърчаване на изпълнението на интегрираната морска политика” и публикуваните на Единния информационен портал за управление на Европейските структурни и инвестиционни фондове:[*https://www.eufunds.bg*](https://www.eufunds.bg)„Условия за кандидатстване“ по мярката имаме следното запитване:

В точка **12. Допустими партньори** от „Условията за кандидатстване“ е записано: **„Не се прилага.“**. В същото време в точка 14.1.1.1 на Раздел Допустими разходи на същите „Условия“ е записано **„извършени от допустими бенефициенти и/или партньори“**. Също така в точка **24. „Списък на документите, които се подават на етап кандидатстване“** в подточка **8** е записано: **„Партньорско споразумение (ако е приложимо) подписано от представляващите кандидата и партньора/ите.“** В следващата **9** – та подточка е записано : **„Документи, доказващи оперативен капацитет на кандидата и партньорите, сходен с дейностите по настоящата процедура (ако е приложимо) - автобиографии на екипа по проекта, договори от изпълнени сходни проекти, документи за допълнителен опит (когато е приложимо);“**

Уважаеми Дами и Господа моля да бъде направено пояснение на понятието **„Партньори“** и това което УО на ПМДР дефинира за нуждите на Условията за кандидатстване“. Моля да бъде пояснено какви партньорски формации, създадени по силата на кой закон, могат да кандидатстват по настоящата процедура.

**С уважение,**

Николай Вюстен

Представляващ БГ ФИШ НЕТУЪРК

**Отговор:**

В т. 11. „Допустими кандидати“ от Условията за кандидатстване по процедура чрез подбор на проекти № BG14MFOP001-6.005 „Повишаване на знанията за състоянието на морската среда“, мярка 6.3 „Повишаване на знанията за състоянието на морската среда” са дефинирани допустимите кандидати, а именно: Научни организации, признати в РБългария и публични организации в сферата на оценка на риска по хранителната верига в земеделието.

В т. 12 „Допустими партньори“ от Условията за кандидатстване по горецитираната процедура е разписано: „Не се прилага“.

В този смисъл партньорски формации по процедурата не са допустими като бенефициенти, както и разходи за тях.

Съответно, цитираните от Вас текстове от Условията за кандидатстване, касаещи партньори и споразумения за партньорство не са приложими за процедура чрез подбор на проекти № BG14MFOP001-6.005.